text: [{"text_idx": "#000003", "text": "Atol sa pag-abli sa maong programa, gibutyag ni Dr. Aleli A. Villocino, ang Vice President for Student Affairs and Services sa VSU, nga ang unibersidad magpadayon sa pagpaduol ngadto sa mga estudyante niini pinaagi sa online platforms. \u201cBisan unsa nga paagi makakat-on ra gyud ang mga estudyante, mapa-face-to-face man kini o bisan pa pinaagi sa flexible learning nga mao karon ang gisugyot sa Commission on Higher Education (CHED), matud pa ni Dr. Villocino."}, {"text_idx": "#000005", "text": "Siya midugang sa pag-ingon nga ang unibersidad nagpadayon gihapon sa pagtutok ug paghatag sa mga estudyante sa kalidad nga edukasyon aron sila magmalampuson sa ilang mga tinguha. Kini usab aron makab-ot nila ang dekalidad nga higher education taliwala niining global health nga krisis."}, {"text_idx": "#000006", "text": "Samtang, si VSU President Dr. Edgardo E. Tulin mipadayag ngadto sa mga estudyante nga bisan pa nga anaa sila sa flexible nga pamaagi sa pagtuon, ang unibersidad nagpadayon gihapon sa pagserbisyo kutob sa iyang mahimo alang sa kalambuan sa mga estudyante. Iya usab gipasabot nga ang VSU andam kanunay sa pag-abag ug pagsanong sa mga panginahanglan sa mga tinun-an niining unibersidad. Pinaagi sa Student Services Days, mabati sa mga estudyante nga ang unibersidad anaa ra gyud kanunay tungod ug alang kanila."}, {"text_idx": "#000007", "text": "Sa laing bahin, gisaysay ni Prof. Loreto ang mga nagkadaiyang serbisyo ug mga program nga gipasiugdahan sa iyang opisina, sama sa guidance and counseling program, atol sa iyang pagbatbat mahitungod sa \u201cDelivery of Student Services in the New Normal.\u201d Atol usab sa maong programa, si Atty. Rysan C. Guinocor, ang Chief Leagl Officer sa VSU, mibatbat sa \u201cStudent Discipline in an Online Learning Environment.\u201d"}, {"text_idx": "#000008", "text": "Nunot niini, gihimo usab ang nagkalain-laing webinars sama sa Financial Literacy, Talk on Career Pathways and Global Opportunities, Managing Anxiety in an Online Learning Environment, ug ang Coping with Depression and Anxiety kauban ang mga eksperto nga mipahaum sa ilang mga topiko ug dali ra masabtan sa mga estudyante."}, {"text_idx": "#000010", "text": "Ang mga kalihokan gipahigayon pinaagi sa zoom, usa ka online platform, aron kini makit-an live sa mga katawhan ilabi na sa mga estudyante nga kanunay nagasunod sa FB page sa VSU. (Sinuwat ni Fred Leander M. Baldos, VSU-IHS HUMSS Student Intern)"}, {"text_idx": "#000012", "text": "DYDC Special talk: Sa unsang paagi makadala og sakit ang mga kahayupan ngadto sa tawo?"}, {"text_idx": "#000017", "text": "Subling nakabaton og bag-ong partner institution ang Visayas State University gikan sa nasud sa Japan. Ning bag-ohay pa lang, naglagda"}, {"text_idx": "#000018", "text": "PhilRootcrops nakadawat og accreditation gikan sa Bureau of Plant Industry isip plant nursery operator"}, {"text_idx": "#000020", "text": "VSU nakuha ang pinakataas nga lebel sa AACCUP institutional accreditation"}, {"text_idx": "#000021", "text": "Mga bandera sa international partners sa VSU, gi-bida atol sa flag raising ceremony"}, {"text_idx": "#000023", "text": "IHK, gisaulog ang ika-kwarentay sais nga anibersaryo pinaagi sa usa ka outreach program"}, {"text_idx": "#000024", "text": "VSU, subling nag-top sa VetMed licensure exam"}]